อิศรา กิจนิตย์ชีว์

อิศรา กิจนิตย์ชีว์  (เกิด: 2 มิถุนายน พ.ศ. 2531; ชื่อเล่น: ทอม) เป็นนักร้อง, นักดนตรี และนักแสดงชาวไทย อดีตสมาชิกวงดนตรีรูมเธอร์ตีไนน์ เป็นที่รู้จักจากการคัฟเวอร์เพลงอัปโหลดวีดิทัศน์ลงในเว็บไซต์ยูทูบ ซึ่งเพลงแรกคือเพลง 'เข้ากันไม่ได้' ของ 'ซิงโครไนซ์' โดยใช้เวลาว่างระหว่างที่กำลังศึกษาอยู่ที่สหรัฐอเมริกา ต่อมา บอย โกสิยพงษ์ ผู้บริหารค่ายเลิฟอีสชักชวนมาเป็นศิลปินในสังกัด

**ประวัติ**
อิศราเกิดเมื่อวันที่ 2 มิถุนายน พ.ศ. 2531 ที่กรุงเทพมหานคร ในครอบครัวที่นับถือศาสนาคริสต์ เป็นบุตรคนเล็กจากทั้งหมด 4 คน ของนายนภาดล กิจนิตย์ชีว์
เข้ารับการศึกษาระดับอนุบาลและประถมศึกษาจากโรงเรียนคอนเซ็ปชัญ มัธยมศึกษาตอนต้นจากโรงเรียนสตรีวิทยา 2 ศึกษาระดับ High School ที่ Cypress High School และศึกษาต่อที่ Fullerton College ในสาขา Recording Production ประเทศสหรัฐอเมริกา
เริ่มเข้าวงการบันเทิงตั้งแต่อายุ 6 ปี เมื่อบิดาขอพาขึ้นเต้นโชว์ในงานประกวดแดนเซอร์ เท้าไฟวัยเด็กเนื่องจากไม่ได้สมัครเข้าประกวด พออายุ 8 ปี ได้ร่วมแสดงละคร เรือนมยุรา โดยรับบทเป็นเจ้าส้มฉุน ลูกสมุนของแม่นายนกยูง จนโด่งดังเป็นที่รู้จัก และได้ร่วมแสดงละคร ขุนช้างขุนแผน โดยรับบทขุนแผนในวัยเด็ก ร่วมกับอุษามณี ไวทยานนท์ และโก๊ะตี๋ อารามบอย ต่อมาได้ออกอัลบั้ม ทอมตามหาเจอร์รี่ และ หนูรักผักสีเขียว จากนั้นมีผลงานการแสดงมากมาย
เมื่อจบมัธยมศึกษาตอนต้นได้ย้ายตามครอบครัวไปตั้งรกรากที่ลอสแอนเจลิส สหรัฐอเมริกา จึงหายไปพักใหญ่ กระทั่งได้เข้าร่วมวง Mosquito Bite หลังจากที่ ภพธร สุนทรญาณกิจ กลับประเทศไทย ซึ่งประกอบด้วยตนเอง, ชุติมน วิจิตรทฤษฎี นักร้องนำ, โอฬาร ชูใจ นักร้องนำและมือกีตาร์และเพื่อนๆ ร้องเพลงในร้านอาหารไทย เครื่องเทศ และรับงานร้องเพลงทั่วไปในลอสแอนเจลิส แล้วนึกสนุกนำเพลงผู้อื่นมาคัฟเวอร์ลงในเว็บไซต์ยูทูบนาม Room 39
จนกระทั่ง บอย โกสิยพงษ์ ติดต่อให้เป็นศิลปินในสังกัดเลิฟอีส ออกซิงเกิลแรก คือ หน่วง ในปี 2554 และปี 2559 ได้เข้าร่วมในรายการ The Mask Singer หน้ากากนักร้อง ซีซันที่ 1 ในนามหน้ากากทุเรียน และได้เป็นผู้ชนะคนแรกของประเทศไทย

**ชีวิตส่วนตัว**
อิศราสมรสกับวณิชยา วัฒนศุภการ (ฟิล์ม) เมื่อวันที่ 9 มกราคม พ.ศ. 2559 ที่จังหวัดขอนแก่น ซึ่งเป็นบ้านเกิดฝ่ายหญิง หลังจากที่คบหาดูใจกันมา 4 ปี นับตั้งแต่วันที่ 1 ธันวาคม พ.ศ. 2554 

**ผลงาน**

**ละครโทรทัศน์**

**ภาพยนตร์**
 2540 ฝันติดไฟ หัวใจติดดิน รับบท เด็กในตลาด- 2564 โกงพลิกเกม: Game Changer รับบท คิด

**พากย์เสียง**
 Bambi: Bambi (วัยเด็ก)- Peter Pan: John Darling- Toy Story 2 (2542): Andy Davis- The Sixth Sense (2542): Cole Sear

**เพลง**

**อัลบั้มวัยเด็ก**
  อัลบั้ม ทอมตามหาเจอร์รี่- อัลบั้ม หนูรักผักสีเขียว

**ซิงเกิล**

**โพรเจกต์พิเศษ/ ละคร/ ซีรีส์**

**โฆษณา**

**พิธีกร**
 รายการ Child Play พิธีกรร่วม (2540 - 2541)
*รายการ สตูดิโอโกแกง พิธีกรร่วม (2558 - 2559) ทางช่อง Workpoint- รายการ นอนบ้านเพื่อน- รายการ นอนบ้านเพื่อน ช่วง Tom's Tube- รายการ ดิส อีส อิศ, อิศ​Eat, Tom&Meow, Let's Cover, Tom Story (YouTube: Tom Isara)

**Brand Ambassador & Presenter**
 AIS Thailand (2560 - 2565)
*April Eyewear (2560 - ปัจจุบัน) Model: AP-1029, Model: ISARA, Model: AP-1241
*Carrier Thailand (2561 - 2564)
*TMB (2562 - 2563)- Birdy Espresso (2562 - 2563)
*Halls Thailand (2562) Hall XS Watermelon
*บุญถาวร​ (2561 - 2563)- Vitamilk Thailand (2561 - 2562)- Kiehl's Thailand (2560 - 2562)- Kito Thailand (2561 - 2562)
*Glade Thailand (2561) Glade Plug in Car 
*FBS Thailand (2561) 
*Swensen’s Thailand (2560) Christmas Chocolate Dome

**กรรมการตัดสิน**
 รายการ Lodi X Next Idol (2563 - 2564) ช่อง​ Workpoint​

**อ้างอิง**

**แหล่งข้อมูลอื่น**
name=Tom Isara
*Tom Isara
*ชื่อ=tom_reckless
*id=Tom_Isara
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักดนตรีชาวไทย
หมวดหมู่:นักร้องชายชาวไทย
หมวดหมู่:รูม 39
หมวดหมู่:บุคคลจากโรงเรียนสตรีวิทยา ๒ ในพระราชูปถัมภ์ฯ
หมวดหมู่:บุคคลจากกรุงเทพมหานคร